Musikerne spilte gratis da alle inntektene gikk til veldedighet, unntatt for Ravi Shankar som fikk betalt $3 000 for sin langvarige framføring med sin sitar. Country Joe and the Fish ble betalt $5 000, men ikke av selve festivalen, men fra inntekter som kom fra Pennebakers dokumentarfilm Monterey Pop (1968). Musikerne fikk imidlertid dekket sine utgifter, som reise- og hotellutgifter. Bortsett fra Shankar varte hver framføring opp mot førti minutter, men en del spilte kortere, blant annet The Who som spilte kun i 25 minutter.